International Intellectual Property Alliance

International Intellectual Property Alliance (IIPA), etablert i 1984, er en koalisjon bestående av syv bransjeorganisasjoner som representerer amerikanske selskaper som produserer copyright beskyttet materiale. Dens formål er å styrke internasjonal beskyttelse og håndheving av copyright ved å samarbeide med den amerikanske regjeringen, utenlandske stater og representanter fra privat sektor.

Aktiviteter

IIPA arbeider tett med US Trade Representative i å sammenstille den årlige Special 301 Report. Denne rapporten vurderer i hvilken grad andre land har en ufullstendig beskyttelse av Immaterielle rettigheter.Drahos, P. Braithwaite, J. (2002) Information Feudalism, s97, London UK: Earthscan Publications Ltd. US Trade Representative utarbeider og formulerer den årlige Special 301 rapporten i stor grad på grunnlag av informasjonen som er innsamlet og bearbeidet av IIPA og dens medlemmer.Drahos, P. Braithwaite, J. (2002) Information Feudalism, s94, London UK: Earthscan Publications Ltd. IIPA var hovedrepresentanten for underholdningsindustrien i å assistere den amerikanske regjeringens forhandlinger angående TRIPS-avtalen i WTO, North American Free Trade Agreement og diplomatiske konferanser i World Intellectual Property Organization (WIPO) angående beskyttelse av copyright på internett. Organisasjonen deltar i policy utvikling angående beskyttelse og håndheving av copyright i bilaterale og regionale initiativ som Asia-Pacific Economic Cooperation (APEC).

Medlemsforeninger

 Association of American Publishers (AAP)
 Business Software Alliance (BSA)
 Entertainment Software Association (ESA)
 Independent Film & Television Alliance (IFTA)
 Motion Picture Association of America (MPAA)
 National Music Publishers' Association (NMPA)
 Recording Industry Association of America (RIAA)

Se også
 Intellectual Property Committee
 Agreement on Trade-Related Aspects of Intellectual Property Rights

Referanser

Eksterne lenker


Kategori:Opphavsrettsorganisasjoner
Kategori:Interesseorganisasjoner
Kategori:Organisasjoner fra USA
Kategori:Immaterialrett